**Αθήνα:** 25.07.2019

**Αρ. Πρωτ.:** 1053

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Τα φορολογικά θέματα των ατόμων με αναπηρία στον υπουργό Οικονομικών**

Την προστασία με συγκεκριμένα μέτρα και πολιτικές μία από τις μεγαλύτερες πληθυσμιακά ομάδες του πληθυσμού, όπως είναι τα άτομα με αναπηρία, με χρόνιες παθήσεις και οι οικογένειές τους, [ζητά με επιστολή από τον νέο υπουργό Οικονομικών Χρ. Σταϊκούρα η ΕΣΑμεΑ.](https://www.esamea.gr/our-actions/ypoik/4271-i-e-s-a-mea-katathetei-to-synolo-ton-forologikon-thematon-aitimaton-poy-apasxoloyn-ta-atoma-me-anapiria-me-xronies-pathiseis-kai-tis-oikogeneies-toys)

Με το υπόμνημά της η ΕΣΑμεΑ καταθέτει το πλαίσιο των μέτρων που πρέπει να ληφθούν άμεσα, έτσι ώστε να υπάρξει προστασία των ατόμων με αναπηρία, με χρόνιες παθήσεις και των οικογενειών τους, όπως επιτάσσει και η Διεθνής Σύμβαση για τα Δικαιώματα των ατόμων με αναπηρία, την οποία η χώρα μας μαζί με το προαιρετικό πρωτόκολλό της επικύρωσε με τον Ν.4074/2012 (ΦΕΚ 88 Α΄/11.04.2012), και ως εκ τούτου οφείλει να θέσει σε εφαρμογή σε εθνικό επίπεδο. Μεταξύ άλλων προτείνονται:

* Απαλλαγή από την ειδική εισφορά αλληλεγγύης όλων των ατόμων με αναπηρία με ποσοστό τουλάχιστον 50%, ανεξαρτήτως κατηγορίας αναπηρίας και των οικογενειών που βαρύνονται φορολογικά με άτομα με βαριά αναπηρία,
* Καμία μείωση του αφορολόγητου ορίου για κανένα πολίτη.
* Απαλλαγή όλων των ατόμων με αναπηρία με ποσοστό αναπηρίας τουλάχιστον 50% ανεξαρτήτως κατηγορίας αναπηρίας και των οικογενειών που βαρύνονται φορολογικά με άτομα με βαριά αναπηρία από τον ΕΝΦΙΑ, χωρίς εισοδηματικά κριτήρια για την πρώτη κατοικία, καθώς και τη θέσπιση ειδικού καθεστώτος προστασίας των ατόμων με αναπηρία στον ΕΝΦΙΑ.
* Μείωση φόρου από ιατρικές δαπάνες.
* Προστασία από πλειστηριασμό της πρώτης κατοικίας.

**Αναλυτικά όλες οι προτάσεις στην επιστολή.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |